### intelliDivide: Opdel plader endnu nemmere og mere effektivt

**NYT**

# Endnu mere intelligent optimering med skabeloner

**Den webbaserede software intelliDivide fra HOMAG til beregning af optimale snitplaner fungerer ganske enkelt: Upload nemt styklisten, start optimeringen med et enkelt klik, og beregningen af skæreplanerne sker automatisk – helt uden manuelle mellemtrin. I den forbindelse beregner intelliDivide samtidig forskellige løsninger for dig og viser alternativer på en overskuelig måde.**

**Nu kan du også udnytte en yderligere fordel: Hvis du vil holde bestemte komponenter sammen på en plade, når de opdeles, hjælper de nye skabeloner med det. På den måde gør intelliDivide din pladeoptimering nemmere og giver endnu større fleksibilitet i opskæringsprocessen.**

## Samling af komponenter takket være skabeloner

Ved pladeoptimeringen placeres de enkelte komponenter normalt vilkårligt på råpladen for blandt andet at opnå en minimal skæring. Hvis det f.eks. sker, at fronterne på et møbel skal have et sammenhængende finérbillede, skal disse ved optimeringen ligge ved siden af hinanden i snitplanet. For bevidst at holde komponenter samlet og for at opskære i en angivet placering har du nu mulighed for at anvende skabeloner i intelliDivide.

## Skabelonbiblioteket sørger for alsidighed

Du har et bibliotek med et stort udvalg af skabeloner til rådighed direkte i appen. Uanset om du vil opskære to, tre eller måske fire dele, giver intelliDivide dig den relevante skabelon til mange varianter. Valg af skabelon og allokering af komponenterne inden for skabelonen sker direkte i styklisten.

## At arbejde med skabeloner – så nemt er det!

Da skabelonerne allerede er tilgængelige i appen, kan du komme i gang med det samme og bruge den nye funktion uden problemer. Først skal du importere din emneliste til intellliDivide. Derefter kan du for hver komponent vælge en skabelon fra biblioteket og tildele en nøjagtig position i skabelonen til den pågældende komponent. Skabelonnavnet samt komponentens position i skabelonen kan også overføres direkte ved import af emnelisten. I den automatisk oprettede opskæringsliste vises den valgte skabelon overskueligt med alle tildelte dele. Ved hjælp af en integreret oversigt er det muligt at kontrollere skabelonkomponenten med de tilhørende mål, før du starter optimeringen med et enkelt klik.

Ved optimeringen holdes alle dele nu sammen i skabelonen og saves som ét emne. I et andet snitplan skæres skabelonen så op i sine enkeltdele.

Dermed gemmer der sig, ud over skabelonerne, endnu en nyttig funktion i intelliDivide, som forenkler din opskæringsproces og samtidig giver mulighed for endnu mere effektive produktionsforløb.

Billeder

Kilde, billedmateriale: HOMAG Group AG

Ein Bild, das Screenshot, Rechteck enthält.

Automatisch generierte Beschreibung

Billede 1:

Fronterne skal have et sammenhængende finérbillede og skal under optimeringen derfor ligge side om side i snitplanet, hvilket ganske enkelt fungerer ved anvendelse af skabeloner i intelliDivide.

Ein Bild, das computer, Text, Büroausstattung, Person enthält.

Automatisch generierte Beschreibung

Billede 2:

Med kun ét klik tildeles komponenten en nøjagtig position inden for skabelonen.

Ein Bild, das Text, Screenshot, Software, Computersymbol enthält.

Automatisch generierte Beschreibung

Billede 3:

Integreret og overskuelig oversigt over skabelonkomponenten med faktiske mål

**Hvis du har spørgsmål, er du velkommen til at kontakte:**

**HOMAG Group AG**

Homagstraße 3-5

72296 Schopfloch

Tyskland

www.homag.com

**Dejana Stevic**

Digital Product Innovation

Tlf. +49 173 492 7083

dejana.stevic@homag.com